open-index/open-wikipedia-markdown huggingface dataset:
Դրախտիկի պատմության և մշակույթի անշարժ հուշարձանների ցանկ (այլ կիրառումներ)

**Դրախտիկի պատմության և մշակույթի անշարժ հուշարձանների ցանկ**, կարող է վերաբերել՝
* Դրախտիկի պատմության և մշակույթի անշարժ հուշարձանների ցանկ՝ Հայաստանի Գեղարքունիքի մարզի Դրախտիկ գյուղի պատմության և մշակույթի հուշարձանների ցանկ
* Դրախտիկի պատմության և մշակույթի անշարժ հուշարձանների ցանկ՝  Արցախի Հանրապետության Հադրութի շրջանի Դրախտիկ գյուղի պատմության և մշակույթի հուշարձանների ցանկ
Մարի Յովանովիչ

**Մարի Յովանովիչ** (, ), ամերիկյան  ավագ դիվանագիտական ծառայության կադրային դիվանագետ, Ուկրաինայում ԱՄՆ-ի արտակարգ և լիազոր դեսպան  (2016 թվականի  օգոստոսի 23-ից), Հայաստանում ԱՄՆ-ի արտակարգ և լիազոր դեսպան  (2008-2011 թթ.), Ղրղզստանում ԱՄՆ-ի արտակարգ և լիազոր դեսպան  (2005-2008 թթ. )։

## Կենսագրություն
Մարին ծնվել է 1958 թվականին Կանադայում։ Նրա հորական կողմն ազգությամբ սերբ է։ Մարիի հայրը ծնվել է Չիտա քաղաքում և Երկրորդ համաշխարհային պատերազմի ժամանակ գերի է ընկել և կարողացել է նացիստական համակենտրոնացման ճամբարից փախչել։ Երեք տարեկան հասակում Մարին ընտանիքի հետ Կանադայից տեղափոխվել է ԱՄՆ-ի Քոնեկտիքուտի նահանգ։ Մարի Յովանովիչն ավարտել է Փրինսթոնի համալսարանը՝ ստանալով բակալավրի կոչում, պատմաբան է, զբաղվել է Ռուսաստանի պատմության ուսումնասիրությամբ։ Ուսանել է նաև Պուշկինի ինստիտուտում (1980 թ․), իսկ 2001 թվականին ստացել է մագիստրոսի կոչում ԱՄՆ Ազգային ռազմական քոլեջում։ Դիվանագիտական ծառայության է անցել 1986 թվականից։ 1998 թվականի մայիսից մինչև 2000 թվականի մայիսը նա եղել է Ռուսաստանի հարցերով գրասենյակի փոխտնօրենը։ 2001 թվականի օգոստոսից մինչև 2004 թվականի հունիսը եղել է Ուկրաինայում ԱՄՆ փոխդեսպանը։ 2004 թվականի օգոստոսից մինչև 2005 թվականի մայիսը նա զբաղեցրել է Պետքարտուղարի քաղաքական հարցերով առաջին տեղակալի ավագ խորհրդականի պաշտոնը։ 2005 թվականի հունիսից մինչև 2008 թվականի հուլիսը նա եղել է ԱՄՆ-ի դեսպանը Ղրղզստանում։ Հայաստանում ԱՄՆ արտակարգ և լիազոր դեսպանի պաշտոնում նրա թեկնածությունն առաջադրվել է 2008 թվականի ապրիլի 2-ին, իսկ 2008 թվականի օգոստոսի 1-ին ԱՄՆ սենատը հաստատել է նրան այդ պաշտոնում։ Նա նաև աշխատել է Մոդադիշոյում (Սոմալի), Լոնդոնում (Մեծ Բրիտանիա), Մոսկվայում (Ռուսաստան) և Օտտավայում (Կանադա) ԱՄՆ դիվանագիտական ներկայացուցչություններում։

## Ծանոթագրություններ

## Արտաքին հղումներ
* Կենսագրությունը ԱՄՆ պետդեպարտամենտի կայքում
* Կենսագրությունը Ուկրաինայում ԱՄՆ դեսպանատան կայքում 

Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի պետական գործիչներ
Կատեգորիա:Փրինսթոնի համալսարանի շրջանավարտներ
Կատեգորիա:Ամերիկացի դիվանագետներ
Կատեգորիա:Ամերիկացի կին դիվանագետներ
Կատեգորիա:Հայաստանում ԱՄՆ դեսպաններ
Դրախտ (այլ կիրառումներ)

**Դրախտ**, կարող է վերաբերել՝
* Դրախտ -  քրիստոնեության մեջ հոգու հավերժական կացարան, որտեղ մարդիկ ապրում են բնության և Աստծո հետ համերաշխության մեջ
* Դրախտ - գյուղ Արևմտյան Հայաստանում, Էրզրումի վիլայեթի Սպերի գավառակում
* Դրախտ - աղբյուր Հայկական Լեռնաշխարհում, Ակնի շրջանում
* Դրախտ - լեռ Մեծ Հայքի Այրարատ աշխարհի Ծաղկոտն գավառում, Ծաղկանց լեռներում
* Դրախտ - սարավանդ Փոքր Կովկաս լեռնահամակարգի կենտրոնական հատվածում, Շամխոր գետի հովտում
Սկրուջի

**Էդուարդ Վիգրանովսկի** (), հայտնի է **Սկրուջի** (Скруджи) բեմական կեղծանունով։ 2015 թվականին, հաղթելով «Молодая Кровь» մրցույթում՝ ստորագրում է պայմանագիր Black Star inc. լեյբլի հետ։

## Կենսագրություն
Ծնվել է 1992 թվականի նոյեմբերի 5-ին Վելիկիե Մոստի քաղաքում։ Էդուարդի ծնվելուց անմիջապես հետո նրա ընտանիքը տեղափոխվում է Նիկալայեվսկ շրջանի Պերվամայսկ քաղաք։ Դպրոցում սովորել է սպորտային հոսքում։ Դպրոցը ավարտելուց հետո, մեկնում է Օդեսա՝ բարձրագույն կրթություն ստանալու, սակայն նա թողնում է ուսումը և վերադառնում է Պերվամայսկ, որտեղ որոշում է դառնալ դիզայներ։

Սկրուջիի մանկությունը, ինչպես ինքն է ասում, անցել է առանց վառ գույների, հեռանկարների, զվարճանքների և ուրախությունների։ Նա թողեց իր կրթությունը ԲՈՒՀ-ում և սկսում գումար վաստակել՝ աշխատելով վաճառող, ապրանքագետ, աշխատում է շինարարությունում, սղոցարանում։

Մինչ դպրոցական տարիքը սիրել է խաղալ բասկետբոլ։ 9-րդ դասարանից սկսած խաղացել է դպրոցի, համալսարանի և քաղաքի հավաքականում։ Պարապմունքներից մեկը ճակատագրական է դառնում՝ նա ծանոթանում է երաժիշտի հետ, ով կարողանում է դառնալ նրա երգի «ուսուցիչը»։

Երաժշտությամբ սկսել է հետաքրքրվել դեռ երիտասարդ տարիքից՝ այդպիսով նրա վաստակած գումարի մեծ մասը վատնվում էր երգերի և տեսահոլովակների ստեղծման վրա։

2015 թվականին որոշում է ընդունում մասնակցել «Молодая Кровь»-ին ռեալիթի-շոու, որից հետո երիտասարդ կատարողներին տրվում է հնարավորություն լինել Black Star inc. լեյբլի անդամ։ Նույն թվականի նոյեմբերին ստորագրում է պայմանագիրը։ Փետրվարին թողարկվում է Տիմատիի, Մոտի, Սաշա Չեստի և Սկրուջիի միասնական «В щепки» սինգլը։

Ապրիլին թողարկվում է նրա առաջին սինգլը և տեսահոլովակը, որը կոչվում է «Ровной дороги»՝ այն 4 միլիոնից ավելի դիտում է հավաքում YouTube-ում։ Հունիսի վերջում թողարկվում է նրա առաջին մինի ալբոմը և նրա 2 տեսահոլովակները ՝ «Оттуда, где я» և «С низов вверх»:

## Սինգլեր
* «Оттуда, где я»
* «К войне готов»
* «Ровной дороги»
* «У меня не все дома»
* «С низов вверх»
* «Возьми свое»
* >
* Индиго
* Взрыв в темноте
* Рукалицо
* Секрет
* «Оттуда, где я»
* «Иду к Олимпу»

## Երաժշտական տեսահոլովակներ
* «Ровной дороги»
* «Оттуда, где я»
* «С низов вверх»
* Анданте 
* Индиго 
* Взрыв в темноте
* Рукалицо 
* Секрет

## Ծանոթագրություններ

## Արտաքին հղումներ
* 
* 

Կատեգորիա:Ուկրաինացի երգիչներ
Կատեգորիա:Ռեփերներ
Դիանա Կարդումյան

**Դիանա Կարդումյան** (1981, Հայաստան), հայ ռեժիսոր, սցենարիստ, պրոդյուսեր։

## Կենսագրություն
Դիանա Կարդումյանը ծնվել է 1981 թվականին։ Ավարտել է Երևանի Թատրոնի և կինոյի պետական ինստիտուտի ռեժիսուրայի ֆակուլտետը։ Որպես ռեժիսոր և պրոդյուսեր մասնակցել է տարբեր փառատոների, սեմինարների և վարպետության դասերի։

## Ֆիլմագրություն
### Ռեժիսոր

### Սցենարիստ

## Ծանոթագրություններ

## Արտաքին հղումներ
* 
* 

Կատեգորիա:Երևանի թատրոնի և կինոյի պետական ինստիտուտի շրջանավարտներ
Կատեգորիա:Հայ պրոդյուսերներ
Կատեգորիա:Հայ ռեժիսորներ
Կատեգորիա:Հայ սցենարիստներ
Deftones

**Դեֆթոունզը** () ամերիկյան ալտերնատիվ մետալ խումբ ստեղծված  Կալիֆոռնիա նահանգի Սակրամենտո քաղաքում 1988 թվականին։ Խմբի հիմնադիր անդամներն են Չինո Մորենոն (վոկալ, ռիթմ-կիթառ), Սթիվեն Կարպենթերը (կիթառ), Էյբ Քանինգհեմը (հարվածային գործիքներ) և Դոմինիկ Գարսիան (բաս)։ Ստեղծման առաջին հինգ տարիներին խմբի կազմը փոխվել է մի քանի անգամ, սակայն կարգավորվեց 1993 թվականին, երբ Քանինգհեմը վերադարձավ 1990 թվականին լքելուց հետո։ Այս ժամանակ Չի Չենգը բասիստ էր։ Կազմը կանգուն մնաց տասնհինգ տարի, բացառության ստեղնաշարավոր և հնչյունավորող Ֆրենկ Դելգադոյից, ով համալրել է խումբը 1999 թվականին։ Խումբը հայտնի է որպես ամենաէքսպերիմենտալ խմբերից, որը զբաեղեցրել է ալտերնատիվ մետալի հարթակը և շատ ժամանակ քննադատվում է որպես «Ռադիոհեդի մետալ»։

Deftones-ը թողարկել է ութ ալբոմ իր ստաղծման օրվանից։ 1993 թվականին խումբը պայմանագիր կնքեց Maverick Records-ի հետ և շուտով թողարկեց առաջին *[[Adrenaline (ալբոմ)|Adrenaline]]* ալբոմը 1995 թվականին։

## Ծանոթագրություններ

Կատեգորիա:1988 հիմնադրված երաժշտական խմբեր
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկյան ալտերնատիվ մետալ երաժշտական խմբեր
Կատեգորիա:Ռոք երաժշտական խմբեր Կալիֆոռնիայից
Հյուլյա Ավշար

**Հյուլյա Ավշար** (, ), քրդական ծագմամբ թատրոնի և կինոյի թուրք դերասանուհի, երգչուհի, սյունակագիր, բիզնեսմեն և դիզայներ։

## Կենսագրություն
Հյուլյա Ավշարը ծնվել է 1963 թվականին Բալըքեսիրի Էդրեմիթ գյուղում։ Ավարտել է Անկարայի պետական ուսումնարանը և սկսել զբաղվել պրոֆեսիոնալ լողով։ 1982 թվականին ընտանիքի հետ միասին տեղափոխվել է Ստամբուլ։ 1983 թվականին Հյուլյա Ավշարը իր առաջնախաղն է ունեցել «Արգելք» ֆիլմում։ Իր կյանքի ընթացքում նկարահանվել է ավելի քան 70 ֆիլմերում, որտեղ հիմնականում գլխավոր դերեր է մարմնավորել։ Հյուլյա Ավշարը Մոսկվայի միջազգային կինոփառատոնի դափնեկիր է։ Ամուսնացած է եղել Կայա Չիլինգիրօղլուի հետ։ 2005 թվականին զույգը ամուսնալուծվել է։ Ունի դուստր Զեխրա անունով։

2015 թվականից Հյուլյան խաղացել է Սաֆիե սուլթանի դերը Հոյակապ Դար։ Քյոսեմ սուլթան հեռուստասերիալում։ Ներկայումս նկարահանվում է «Սելֆի» ինքնակենսագրական ֆիլմում, որը կցուցադրվի 2017 թվականի վերջին։

## Սկավառակագրություն

### Ստուդիական ալբոմներ
* *Her Şey Gönlünce Olsun* (13 հունիս, 1989)
* *Hatırlar mısın?* (1 հոկտեմբեր, 1990)
* *Hülya Gibi* (20 հոկտեմբեր, 1991)
* *Dost Musun Düşman Mı?* (18 March 1993)
* *Yarası Saklım* (27 դեկտեմբեր, 1995)
* *Hayat Böyle* (Հունիս 1998)
* *Aşıklar Delidir* (10 մայիս, 2002)
* *Haute Couture / Kişiye Özel* (Հոկտեմբեր 2009)
* * Aşk Büyükse* (5 հոկտեմբեր, 2013)

### Սինգլներ
* *Sevdim* (Ապրիլ 2000)
* *Geçmiş Olsun* (Օգոստոս 2011)
## Ծանոթագրություններ

## Արտաքին հղումներ
* 
* 
* 
* 
* Հյուլյա Ավշարի կենսագրությունը *Who is Who* հանրագիտարանում

Կատեգորիա:Թուրք դերասանուհիներ
Կատեգորիա:Թուրք երգչուհիներ
Կատեգորիա:20-րդ դարի թուրք դերասանուհիներ
Կատեգորիա:Թուրք կինոդերասանուհիներ
Կատեգորիա:Թուրք հեռուստադերասանուհիներ
Կատեգորիա:Թուրք փոփ երգիչներ
Կատեգորիա:Քրդական ծագմամբ թուրքեր
Կատեգորիա:Սյունակագիրներ
Կատեգորիա:Բիզնեսմեններ
Կատեգորիա:Դիզայներներ
Կատեգորիա:21-րդ դարի երգիչներ և երգչուհիներ
Կատեգորիա:Դերասանուհիներ այբբենական կարգով
Կատեգորիա:21-րդ դարի թուրք դերասանուհիներ
Լևոն Մկրտչյան (բժիշկ)

**Լևոն Նիկիտի Մկրտչյան** (), հայ ուռուցքաբան։ Բժշկական գիտությունների դոկտոր (1971), պրոֆեսոր (1972): ՀՀ գիտության վաստակավոր գործիչ (1990): ՀԽՍՀ բժշկական գիտությունների ակադեմիայի նախագահ (1987), ՌԴ ԲԳԱ ակադեմիկոս (2005):

## Կենսագրություն
Լևոն Մկրտչյանը ծնվել է 1938 թվականին Կիրովաբադում։ 1961 թվականին ավարտել է Երևանի բժշկական ինստիտուտը։ 1961-1977 թվականներին աշխատել է Երևանի բժշկական ինստիտուտում, 1977-1999 թվականներին եղել է Ուռուցքաբանության գիտական կենտրոնի տնօրեն, 1999 թվականից՝ քաղցկեղի կանխարգելման լաբորատորիայի վարիչ, 2000 թվականից՝ Երևանի պետական բժշկական համալսարանի պրիոնային լաբորատորիայի ղեկավար։ Զբաղվում է չարորակ նորագոյացությունների կանխարգելման և բուժման հարցերով։ Ստեղծել է բազմարժեք սաղմնային հակաուռուցքային պատվաստանյութ։ 1982-1991 թվականներին եղել է ՀԽՍՀ բժշկական գիտական ընկերությունների խորհրդի նախագահ, 1996 թվականից՝ Նյու Յորքի գիտությունների ակադեմիայի ակադեմիկոս։

## Պարգևներ
* «Ոսկե սկավառակ» (ԱՄՆ), 1995
* Քեմբրիջի «Ոսկե աստղ», 1996

## Երկեր
* Актуальные вопросы онкологии, Ереван: 1982.
* Патология соединительной ткани при ревматических болезнях, Ереван: Айастан, 1983 (համահեղինակ)
* Рак. Проблемы, перспективы предупреждения и лечения, Ереван: 1986.
* Опухоли яичников, Ереван: 1986. (համահեղինակ)
* Патогенетические подходы к профилактике и терапии опухолей, Ереван: Айастан, 1988 (համահեղինակ)
* Геоонкопатология злокачественных новообразований желудочно-кишечного тракта, Ереван: 1989. (համահեղինակ)
* Интерфероны в онкологии, Ереван: 1989.(համահեղինակ)
* Морфологическая диагностика дисгормональных и опухолевых заболеваний эндометрия, Ереван: Айастан, 1991. (համահեղինակ)
* Патогенетические основы противодействия опухолевому росту в эксперименте и в клинике, Ереван: Луйс, 1993. (համահեղինակ)
* Շաքարային դիաբետի ժամանակակից հարցեր, Երևան։ Հայաստան, 2003։

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:ԽՄԿԿ անդամներ
Կատեգորիա:ՀՀ գիտության վաստակավոր գործիչներ
Կատեգորիա:Հայ բժիշկներ
Կատեգորիա:Հայ ուռուցքաբաններ
Կատեգորիա:Հայ պրոֆեսորներ
Հոնիական հանրապետություն

**Հոնիական հանրապետություն** *(; )*, պատմական պետություն, որը կազմված է եղել Հոնիական կղզիներից, գոյություն է ունեցել 1815-1864 թվականներում։ Հանդիսացել է Մեծ Բրիտանիայի պրոտեկտորատ։ Հունական պետության ձևավորումից հետո Մեծ Բրիտանիան նվիրել է հույների թագավոր Գեորգեոսին։[thumb|[Հոնիական կղզիներ]]

## Պատմություն
Հոնիական կղզիները դարեր շարունակ եղել է Վենետիկյան հանրապետության կազմի մեջ, մինչև ըստ Կամպոֆորմիդոյի հաշտության համաձայնագրի 1797 թվականին անցել են հեղափոխական Ֆրանսիային։ 1798-1799 թվականներին ռուս-թուրքական ուժերը ֆրանսիացիներին կղզիներից դուրս են մղել, և այնտեղ ձևավորվել է Յոթ կղզիների Հանրապետություն, որը գոյատևել է մինչև 1800-1807 թվականները։ Դրանից հետո Ֆրանսիան կրկին միացրել է Հոնիական կղզիները, և դրանք ընդգրկվել են նրա Իլլիրիենյան գավառների () կազմի մեջ։

1809 թվականի հոկտեմբերի 2-ին անգլիացիները ջարդել են ֆրանսիական նավատորմը Զակինթոսի մոտ և գրավել են Զակինթոս, Կեֆալոնիա և Կիտիրա կղզիները։ 1810 թվականին անգլիացիները գրավել են Լեֆկադան։ Քորֆուն մնացել է Ֆրանսիայի տիրապետության տակ մինչև 1814 թվականը։

Վիեննայի կոնգրեսի լիազորմամբ կղզիները փոխանցվել են Մեծ Բրիտանիայի «բարեկամական պրոտեկտորատին»։ Մեծ Բրիտանիան այնտեղ ռազմական վարչակազմ է հիմնել, իսկ Ավստրիական կայսրությունը երաշխավորել է, որ կղզիները կունենան Մեծ Բրիտանիայի հետ հավասար առևտրային կարգավիճակ։ 1817 թվականի օգոստոսի 26-ին հաստատվել է *«Մեյտլենդի Սահմանադրությունը»*, ըստ որի ձևավորվել է Յոթ կղզիների ֆեդերացիան, իսկ Գեներալ լեյտենանտ սըր Թոմաս Մեյտլենդը () դարձել է Հոնիական կղզիների առաջին Գերագույն հանձնակատարը։

1864 թվականի մարտի 29-ին Մեծ Բրիտանիան, Հունաստանը, Ֆրանսիան և Ռուսաստանը Լոնդոնում պայմանագիր են ստորագրել, որի վավերացումից հետո կղզիները պետք է անցնեին Հունաստանին։ Մայիսի 28-ին Հոնիական կղզիների Գերագույն հանձնակատարը հրապարակել է Հոնիական հանրապետությունը Հունաստանի թագավորության հետ միավորելու հռչակագիր։

## Ծանոթագրություններ

## Արտաքին հղումներ
* "Territories of the British Empire, History of the Ionian Islands". David Rumsey Map Collection. 
* The Constitution in Italian.
* Official website. (հունարեն)

Կատեգորիա:1810-ականներին հիմնադրված պետություններ և տարածքներ
Կատեգորիա:1815 հիմնադրված պետություններ և տարածքներ
Կատեգորիա:1864 կազմալուծումներ
Կատեգորիա:1864 կազմալուծված պետություններ և տարածքներ
Կատեգորիա:19-րդ դարը Եվրոպայում
Կատեգորիա:Բալկանյան թերակղզու պատմական երկրներ
Կատեգորիա:Եվրոպայի պատմական երկրներ
Կատեգորիա:Հունաստանի պատմություն
Կատեգորիա:Մեծ Բրիտանիայի պատմություն
Կատեգորիա:Նախկին բրիտանական գաղութներ
Կատեգորիա:Նախկին հանրապետություններ
Կատեգորիա:Պատմական երկրներ
Կատեգորիա:Ֆրանկական և լատինական Հունաստան
Ստեֆանո Մարիա Լենիանի

**Ստեֆանո Մարիա Լենիանի** (, , հայտնի է նաև *Լենիանինո* անվանումով), բարոկկո դարաշրջանի իտալացի նկարիչ, ով հիմնականում ապրել և ստեղծագործել է Միլանում։

## Կենսագրություն
Ստեֆանո Մարիա Լենիանին ծնվել է իտալական Միլան քաղաքում՝ 1660 թվականին։ Նկարչական առաջին դասերը վերցրել է հորից՝ նկարիչ Ամբորջիո Լենիանիից։ Հետո կատարելագործվում է Բոլոնյայում՝ Կառլո Չինիանիի նկարչական ստուդիայում։ Իսկ այնուհետ մայրաքաղաք Հռոմում է ուսանում Կառլո Մարատտայի մոտ։

Նկարիչ Ստեֆանո Մարիա Լենիանին իր մահկանացուն կնքել է 1715 թվականին Բոլոնյա քաղաքում։

## Կարիերա
Նկարիչը աշխատել է իտալական զանազան տարածաշրջաններում։ Պիեմոնտ մարզի Նովարա քաղաքի Սան Գաուդենցիո բազիլիկի գմվբեթն է նկարազարդել։ Միլանում Ստեֆանո Մարիա Լենիանին նկարել է Սուրբ Հակոբոսի կյանքը պատկերող ումնանկարները Սանտ Անջելո եկեղեցում։ Որմնանկարներ է ստեղծել նաև Մոնցի մայր տաճարում։ Զանազան հոգևոր նկարներ է ստեղծել Թուրինի և Ջենովայի եկեղեցիների համար։

## Ընտիր ստեղծագործություններ
* «Ռոզարիայի Աստվածածինը, Սուրբ Դոմինիկն ու Սենտ Ռոսան» 1700-1705, Կարավաջոյի թանգարան
* «Սուրբ Մարիամ Աստվածածնի թագադրումը» , Սանտ Անջելո եկեղեցի, Միլան 
* «Սուրբ Ծննդյան տեսարան», Սուրբ Մարկոսի եկեղեցի, Միլան 
* «Որմնանկարներ», Կարինյանո պալացցո, Թուրին 
* «Սան Գաուդենցիո եկեղեցու նկարազարդումներ», Նովարա 
* «Հարսանիք Կանայում», Սուրբ Ռոկկո եկեղեցի, Միազինո

## Պատկերասրահ

Legnanino - Penitent Magdalen.jpg|
Legnanino - The Immaculata.jpg|
Legnanino San Jerónimo traduce las Sagradas Escrituras.jpg|
File:8616 - Milano - San Marco - Legnanino, S. Agostino lava piedi a Gesù - Foto Giovanni Dall'Orto 14-Apr-2007 dett crop.jpg|


## Ծանոթագրություններ

## Գրականություն
* Carlo Giuseppe Ratti,  *Delle Vite di pittori, scultori ed architetti genovesi*, Gênes, 1769. 
**Carlo Giuseppe Ratti, Storia de' pittori scultori et architetti liguri e de' forestieri che in Genova operarono secondo il manoscritto del 1762*, Gênes, 1997
*Marina dell'Omo, *Stefano Maria Legnani, il Legnanino*, Ozzano dell'Emilia, 1998

Կատեգորիա:17-րդ դարի իտալացի նկարիչներ
Կատեգորիա:Իտալացի նկարիչներ
Ալֆրեդ Մկրտչյան

**Ալֆրեդ Արմենակի Մկրտչյան** (), անոթային վիրաբույժ։ Բժշկական գիտությունների դոկտոր (1980), պրոֆեսոր (1994), Հայաստանի Վիրաբուժության ԳԱ անդամ (1995)։

## Կենսագրություն
Ալֆրեդ Մկրտչյանը ծնվել է 1935 թվականին Լենինականում։ 1958 թվականին ավարտել է Երևանի բժշկական ինստիտուտը։ 1962 թվականից աշխատել է Սրտաբանության գիտահետազոտական ինստիտուտում, 1967-1974 թվականներին եղել է անոթների վիրաբուժության և անոթաբանության, 1974 թվականից՝ Վիրաբուժության ինստիտուտի համանուն բաժանմունքի վարիչ, միաժամանակ՝ 1991-1992 թվականներին՝ ինստիտուտի տնօրեն, 1991-1994 թվականներին՝ Երևանի բժշկական ինստիտուտի վիրաբուժական հիվանդությունների № 1 ամբիոնի վարիչ, 1994 թվականից՝ Առողջապահության ազգային ինստիտուտի պրոֆեսոր։ 2004 թվականից եղել է ՀՀ երկրաբանների և անոթաբանների ընկերության նախագահ, 1991 թվականից՝ ՀՀ վիրաբույժների ընկերակցության փոխնախագահ, 1999 թվականից՝ «Հայկական վիրաբուժություն XXI» արհեստավարժների միության, 1997 թվականից՝ ՌԴ անոթաբանների և անոթային վիրաբույժների ընկերության նախագահության անդամ։

Աշխատանքները վերաբերում են քրոնիկական երակային անբավարարության սուր և քրոնիկական զարկերակային անանցանելիության վիրաբուժական բուժմանը որովայնային աորտայի և նրա ճյուղերի վերակառուցողական վիրահատություններին։

## Պարգևներ
* Մխիթար Հերացու մեդալ, 2005

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ պրոֆեսորներ
Կատեգորիա:Հայ վիրաբույժներ
Կատեգորիա:Մխիթար Հերացու մեդալակիրներ
Բում (գյուղ)

**Բում** (), իսլամի հետևորդ հայերով բնակեցված գյուղ Ադրբեջանի Հանրապետության Գաբալայի (Կուտկաշենի) շրջանում՝ շրջկենտրոն Կուտկաշենից 7 կմ արևմուտք, համանուն գետի ափին։

## Պատմություն
Բում գյուղի մասին պատմական քիչ տեղեկություններ են հայտնի։ Այն հիշատակվում է Ցարական Ռուսաստանի Պետրոս I կայսերը 1725 թվականին օգնություն ստանալու խնդրանքով դիմած հայկական գյուղերի շարքում էր Բում գյուղը, որի քահանա Տեր Մինասն ու ոմն Պայրամ ստորագրել էին նամակը։

Մակար եպիսկոպոս Բարխուդարյանը 1890-ական թվականներին իր աշխատությունում Բումը հիշատակել է որպես ավան։

## Բնակչություն
Հնուց ի վեր Բումը եղել է հայկական գյուղ, որի բնակիչները դավանել են քրիստոնեության հայ առաքելական ուղղությունը։ Հայ բնակչությունը կրոնական հալածանքներից խուսափելու նպատակով ստիպողաբար դավանափոխ է եղել 18-րդ դարի կեսերին։ Շրջանի այլ գյուղերի հետ միասին Բումի հայ բնակչությունը ֆիզիկական բնաջնջումից փրկվելու հույսով ընդունեց իսլամ։ Թեև սկզբնական շրջանում այդ երևույթը որոշակի ձևական բնույթ էր կրում։ Այդ մասին նաև խոստովանել էին բնակիչները։ Այնուամենայնիվ մշտական հալածանքներն ու սարսափը, դաժան մահապատիժները տարիների ընթացքում աստիճանաբար ավելի ամրապնդեցին իսլամը, և քրիստոնեությունը մոռացվեց։ Հավատափոխությանը հաջորդեց մայրենի լեզվի կորուստը, իսկ ավելի ուշ՝ ազգային բազմաթիվ սովորույթների մոռացումը։

Հայտնի է որ 1851 թվականին գյուղում բնակվել են 768 դավանափոխ հայեր, 1874 թվականին՝ 1208, 1890 թվականին՝ 416, իսկ 1976 թվականին՝ 3808: 2013 թվականի տվյալներով գյուղն ունի 5300 բնակիչ։

## Պատմական հուշարձաններ
Բում գյուղի տարածքում առկա են ինչպես լքված քրիստոնեական պատմամշակութային հուշարձաններ, այնպես էլ գործող մզկիթներ։

Իսլամ ընդունելուց միայն 100 տարի հետո՝ 19-րդ դարի երկրորդ կեսում Բումի իսլամադավան՝ ծագումով հայ բնակիչները սկսեցին կառուցել նոր կրոնից պահանջված աղոթատեղիներ՝ մզկիթներ։ Հայտնի է, որ այդպիսի աղոթատներ 1874 թվականի դրությամբ Բում գյուղում երեքն էին։

Բում գյուղում և շրջակայքում պահպանվել են հին գերեզմանոցներ, եկեղեցիներ, բերդեր։

## Ծանոթագրություններ

Կատեգորիա:Ադրբեջանահայ հասարակություն
Կատեգորիա:Գաբալայի շրջանի բնակավայրեր
Լեհաստանի Սահմանադրություն

**Լեհաստանի սահմանադրություն** (), ընդունվել է 1997 թվականի ապրիլի 2-ին՝ Ազգային ժողովի կողմից՝ կոմունիստական բռնատիրության հետևանքների վերացման ու սոցիալական արդարության սկզբունքների ներդրման նպատակով։ 1997 թվականի մայիսի 25-ին կայացած ազգային հանրաքվեով հավանության արժանացած տեքստը իրավակիրառության մեջ մտավ նույն տարվա հոկտեմբերի 17-ին։

#### 1997 թվականի այժմյան սահմանադրություն
1952 թվականի Լեհաստանի ժողովրդական հանրապետության սահմանադրությունից հետո միակուսակցական համակարգից դեպի բազմակուսակցական համակարգին, ինչպես նաև սոցիալիզմից ազատ տնտեսական շուկայական հարաբերություններին անցնելու կոնսեսուսի կարիք առաջացավ։ Լեհաստանի քաղաքական անցյալն արտացոլվեց նոր սահմանադրության նախաբանում, որում ամրագրված է.

Շատ հոդվածներ ակնհայտորեն վերաբերում էին նախորդ կառավարությունների սխալների ուղղմանը։

#### Պատմական սահմանադրություններ
Առաջին տեղում հիշատակվում է Լեհաստանի թագավորության ու Լեհա-լիտվական համագործակցության 1374 թվականի սեպտեմբերի 17-ին՝ Լուի Անդեգավինի կողմից Կոշիցեին տրված գլխավոր Առավելությունը՝ Լեհաստանի գահն իր դստերը՝ Յադվիգային փոխանցելու նպատակով։ Կոշիցեի Առավելությամբ Լեհաստանի թագավորը վերացրեց բոլոր հարկերը՝ բացի ազնվականության (լեհ.՝ szlachta ) հարկից։
Պատմական համատեքստում հիշատակվում է նաեւ 1590 թվականի Սեյմի սահմանադրությունը։ Գրեթե երկու հարյուրամյակ անց՝ 1768 թվականին, Կարդինալների օրենքը կարեւոր քայլ հանդիսացավ Լեհական իրավունքի համակարգման ուղղությամբ։

1791 թվականի մայիսի 3-ի Մայիսյան սահմանադրությունն իր բնույթով Եվրոպայում առաջինը համարվեց։ Այն կարգավորեց Լեհա-լիտվական դաշնային համագործակցության երկարատև քաղաքական ազդեցությունը, քաղաքական հավասարություն մտցրեց քաղաքաբնակների ու ազնվականների միջև,իսկ գյուղաբնակներին կառավարության պաշտպանության ներքո առավ։

Լեհաստանի երկրորդ հանրապետության գոյության ընթացքում՝ 1919-39 թվականներին, Լեհաստանն ուներ երեք սահմանադրություն՝ 1919 թվականի Փոքր, 1921 թվականի Մարտյան ու 1935 թվականի Ապրիլյան սահմանադրությունները
Մինչդեռ, Լեհաստանի ժողովրդական հանրապետության գոյության ընթացքում՝ 1945-89 թվականներին, Ազգային ազատագրության Լեհական կոմիտեի ընդունած Մանիֆեստը դատապարտեց 1935 թվականի Ապրիլյան սահմանադրությունն՝ այն որակելով  անօրինական ու ֆաշիստական։ Իսկ մինչ նոր սահամանադրության ընդունումը՝ 1947 թվականի Փոքր սահմանադրությունը, կիրառվեց 1921 թվականի Մարտյան սահմանադրությունը, որը հինգ տարի անց փոխարինվեց 1952 թվականի Լեհաստանի  ժողովրդական հանրապետության սահմանադրությամբ։

## Ծանոթագրություններ

Կատեգորիա:Լեհաստանի կառավարություն
Կատեգորիա:Լեհաստանի իրավունք
DF-41

**DF-41** (չինարեն *Արևելյան Քամի-41*), չինական միջուկային միջմայրցամաքային բալիստիկ հրթիռ, որը գտնվում է Չինական բանակի 2-րդ հրետանային կորպուսի ենթակայության տակ

Ենթադրվում է, որ այն ունի 15000 կմ հեռահարություն և սահմանազատիչ գլխադասային մաս, պարունակում է մինչև 12 մարտագլխիկ։ Ծրագիրը մշակվում է 1980-ականներից և հիմա կապվում է Ցզյույլան-2 ծրագրի հետ։

Ռազմական փորձագետները սպասում էին, որ այն կներկայացվի 2009 թվականի զորահանդեսին։ Միաժամանակ մինչև հիմա այն ոչ մի ռազմական շքերթի ժամանակ չի ներկայացվել։ Սպասվում էր, որ DF-41-ը կհայտնվի սպառազինության մեջ 2010 թվականին։

## Ծանոթագրություններ

Կատեգորիա:Բալիստիկ հրթիռներ
Ռոբ Սիտչ

**Ռոբ Սիտչ** (, ), ավստրալիացի կինոռեժիսոր, կինոպրոդյուսեր, սցենարիստ, կինոյի և հեռուստատեսության դերասան, ծաղրերգու։

## Կենսագրություն
Ռոբերտ Այան Սիտչը ծնվել է 1962 թվականի մարտի 17-ին Մելբուրնում։ Մելբուրնի համալսարանն ավարտել է բժշկագիտության և վիրաբուժության բակալավրի աստիճանով (Bachelor of Medicine, Bachelor of Surgery): Համալսարանն ավարտելուց հետո որոշ ժամանակ աշխատել է Մելբուրնի *Royal Womans Hospital* ծննդատանը։

Անցնելով կինեմատոգրաֆիական աշխատանքի՝ Սիտչը դարձավ մի փոքրիկ՝ Working Dog Productions արհեստանոցի հիմնադիրը, որտեղ աշխատում է սկսած 1993 թվականից։

2006 թվականին  Ավստրալիայում ապրող մեծագույն հեռուստաաստղերի «50 տարի - 50 աստղ» ցուցակում զբաղեցրեց 39-րդ տեղը։

Կինը դերասանուհի Ջեյն Քենեդին է (Jane Kennedy), ունի 3 երեխա։

## Ընտրված ֆիլմագրություն
### Կինո

### Հեռուստատեսություն

## Ծանոթագրություններ

## Արտաքին հղումներ
* Ռոբ Սիտչի ծաղրանմանման վերափոխումները ''champagnecomedy.com կայքում

Կատեգորիա:Դերասաններ այբբենական կարգով
Կատեգորիա:Ավստրալիացի դերասաններ
Կատեգորիա:Անձինք այբբենական կարգով
Կատեգորիա:Մարտի 17 ծնունդներ
Կատեգորիա:1962 ծնունդներ
Կատեգորիա:Կինոռեժիսորներ այբբենական կարգով
Կատեգորիա:Կինոպրոդյուսերներ
Կատեգորիա:Կինոգործիչներ այբբենական կարգով
Կատեգորիա:Ավստրալիացի սցենարիստներ
Կատեգորիա:Հեռուստատեսային դերասաններ
Կատեգորիա:Ավստրալիացի կինոպրոդյուսերներ
Կատեգորիա:Ավստրալիացի կինոդերասաններ
Կատեգորիա:Ավստրալիացի կինոռեժիսորներ
Զրույց-հանդես

Զրույց-հանդեսը հեռուստաեթերի տեսակներից մեկն է։
Զրույց-հանդեսի հիմնադիրը  Ֆիլ Դոնահյուն է։ Ամերիկացի լրագրողի, հաղորդավարի, ռեժիսորի կողմից, իրականում, պատահաբար է ծնվել այս ժանրը։ 
Իր հաղորդման՝ «Ֆիլ Դոնահյուի շոու» ծրագրի ժամանակ, 1967 թվականին հերոսներից մեկի հետ զրույցի ժամանակ վերջանում են Ֆիլի հարցերը և նա դիմում է հանդիսատեսին, այսպես փրկելով իրավիճակը՝ նա հիմք է դնում մի նոր ոճի,  որն էլ կոչվում է` «Զրույց-հանդես»։

Այս ոճի եթերների ժամանակ նախօրոք պլանավորված թեմայի շուրջ քննարկման են հրավիրվում՝  տվյալ թեմայի հետ կապ ունեցող մարդիկ, որպեսզի քննարկեն հանրության համար կարևոր կամ հետաքրքրություն պարունակող խնդիր։ Որպես կանոն  այսպիսի եթերները ունենում են նկարահանման տաղավար, հրավիրված հանդիսատեսներ։ Հաճախ հանդիսատեսը հնարավորություն է ունենում հարցեր տալու և  քննարկումներին մասնակցելու։
Դասական զրույց-հանդեսը եռյակ կապ ունի՝ հաղորդավար-հրավիրված անձիք, հատուկ մասնագետներ- տաղավարի հանդիսատես։ Զրույց-հանդեսը համախմբում է բեմական հմտությունն ու ժուռնալիստիկան։ Տաղավարում գտնվողներից յուրաքանչյուրը քննարկվող թեմային մասնակցելով,  ինչպիսին էլ որ լինի թեման, իրենից ներկայացնում է ինչ-որ ոլորտի կերպար, որը  նրան թելադրում է վարողը։
Այս ոճը բավականին պարզ է՝ հերոսներ, հանդիսատես, հաղորդավար, հարցեր և պատասխաններ։
Ըստ հեռուստաքննադատ Անրի Վարտանովի՝ զրույց-հանդեսի ժամանակ պետք է տրվեն տարբեր տեսանկյունների հարցեր, սուր հարցեր որոնք  կծնեն հետաքրքրություն  հանդիսատեսի և հեռուստադիտողի մոտ։ Հաճախ շատ հաղորդումներ, որտեղ հանգիստ զրույցներ են ևս վերագրվում է «զրույց-հանդես» անվանումը, օրինակ՝ զույցները կլոր սեղանների շուրջ կամ ստանդարտ տաղավարային հարցազրույցները։ Այս խնդիրը բացատրվում է հեռուստատեսային հայտնի դեմքի՝ որևէ  զրույց պարունակող եթեր ունենալով․ այն դառնում է դիտողականություն վայելող հաղորդում, հեռուստադիտողը այն ընկալում է որպես զրույց-հանդես քանի որ վարողը հմուտ հեռուստաաստղ է։ Այս տեսակետը բնականաբար սխալ է։
Ժամանակակից փորձագետները հետևելով այս ժանրի զարգացմանը՝ պնդում են, որ այսպիսի  ծրագրեր  վարելու համար հարկավոր է հատուկ   հաղորդավար, ով կլինի՝ ճարպիկ, խելացի, կունենա՝ հումոր, սուր  հումոր, լսելու հմտություն և այլն։ Լոգիկայի օգնությամբ և իրավիճակից ելնելով հարց ու պատասխանի շնորհիվ է,  որ պահպանվում է հաղորդման դինամիկան։ Եթերի տարբեր ժամանակներում հաղորդավարը  նախօրոք ծրագրած հարցերով է առաջնորդվում և պետք եղած դեպքում սրացնում, պետք եղած դեպքում մեղմացնում թեման։
Գաղտնիք չէ, որ սկզբնական շրջանում զրույց-հանդեսը սկսելու և նոր ծրագրին  առաջընթաց տալու համար հրավիրվում են  դերասաններ, հետագայում հավատ ներշնչելով հանրությանը՝ դեպքերը դառնում են իրական։
Եվ վերջում հավելեմ՝ զրույց-հանդեսն ունի տեսակներ՝
հանրային հետաքրքություն կրող, հոգեբանական, մասնագիտացված, խառը թեմաներ, սկանդալներ։

Կատեգորիա:Հեռուստատեսային ժանրեր
Գևորգ Պրազյան

**Գևորգ Պրազյան** (), հայ ֆուտբոլիստ, Երևանի «Արարատ» ակումբի դարպասապահ։

## Ակումբային կարիերա
### Արարատ (Երևան)
Գևորգ Պրազյանը Երևանի «Արարատ» ակումբի սան է։ Պատանեկան տարիներից խաղացել է հարազատ ակումբում։ 2004 թվականից հանդես է եկել «Արարատի» երկրորդ կազմում։ Երկու տարի անց սկսել է հրավիրվել Հայաստանի մինչև 19 տարեկանների հավաքական, որի կազմում անցկացրել է յոթ խաղ։ 2008 թվականից Արարատի հիմնական դարպասապահն է։ 2009 թվականին նա եղել է պատանեկան հավաքականի խաղացող, ներկայում երիտասարդական ակումբի խաղացող է։ «Արարատի» կազմում դարձել է Հայաստանի առաջնության արծաթե մեդալակիր և Հայաստանի գավաթակիր։ 2009 թվականի «Արարատն» անհաջողությամբ է անցկացրել մրցաշրջանը, որի պատճառով դուրս է մնացել Պրեմիեր լիգայից։ Առաջին լիգայի մրցաշրջանում Պրազյանը դաշտ դուրս եկավ երեք անգամ, որից հետո այլևս չմասնակցեց խաղերին։ Այդ ժամանակ Պրազյանն ակումբի հետ ուներ երկամյա պայմանագիր

### Իմպուլս
Ամառային տրանսֆերային պատուհանի ժամանակ տեղափոխվել է Դիլիջանի «Իմպուլս»։ Առաջին իսկ խաղում նա ընդգրկվել է թիմի հիմնական կազմում՝ մասնակցելով Գյումրիի «Շիրակ» ակումբի դեմ խաղին։ Մրցաշրջանի ընթացքում նա մասնակցեց ընդամենը հինգ խաղի։ Այնուհետև նա մասնակցել է երկու խաղերի, որից հետո որոշել է լքել ակումբը։

### Գանձասար
«Իմպուլսից» հեռանալուց հետո Գևորգ Պրազյանը մեկ ամսով դուրս մնաց մարզումներից։ Հուլիսի վերջին հայտնի դարձավ, որ Պրազյանը բանակցություններ է սկսել Կապանի «Գանձասար» ակումբի հետ։ Ի վերջո նա տեղափոխվում է «Գանձասար». նոր ֆուտբոլիստը հայտավորվել է մասնակցելու Հայաստանի գավաթի խաղարկության 2011/12 մրցաշրջանին, սակայն խաղադաշտ դուրս չի եկել, քանի որ այդ ժամանակ թիմի հիմնական դարպասապահն էր Լևան Բուբուտեիշվիլին։ 2011/12 մրցաշրջանում Հայաստանի ֆուտբոլի ֆեդերացիան որոշում է ընդունել, որ հայկական ակումբներում չեն կարող խաղալ լեգեոներ դարպասապահներ, ինչի պատճառով ակումբը ստիպված եղավ հրաժարվել հիմնական դարպասապահից։

## Ելույթների վիճակագրություն
*20012 թվականի հուլիսի 23-ի տվյալներով*

## Ձեռքբերումներ
*  **«Արարատ» (Երևան)**
** Հայաստանի առաջնության արծաթե մեդալակիր - 2008
** Հայաստանի գավաթակիր - 2008
** Հայաստանի գավաթի խաղարկության եզրափակչի մասնակից - 2007
** Հայաստանի սուպերգավաթակիր - 2009

## Ծանոթագրություններ

## Արտաքին հղումներ
* Ֆուտբոլիստի էջը ՀՖՖ պաշտոնական կայքում 
* Ֆուտբոլիստի էջը playerhistory.com կայքում 
* Ֆուտբոլիստի էջը footballdatabase.eu կայքում 
* Ֆուտբոլիստի էջը FootballFacts.ru կայքում 
* Ֆուտբոլիստի էջը soccerway.com կայքում 

Կատեգորիա:Արարատի ֆուտբոլիստներ
Կատեգորիա:Իմպուլսի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Ջորի (ֆիլմ)

**«Ջորի»** (), 1973 թվականին նկարահանված վեսթերն ժանրի ամերիկյան ֆիլմ։ Սյուժեն գրվել է Միլտոն Պ. Բասսի վեպի հիման վրա։ Վերջինս եղել է սցենարի համահեղինակը։ Ֆիլմը համարվել է վեսթերն ժանրի դասական նմուշ, իսկ գլխավոր հերոսի դերը՝ լավագույններից մեկը դերասան Ռոբի Բենսոնի կարիերայում։

## Սյուժե
Տասնհինգամյա դեռահաս *Ջորի Վոլդենը* (Ռոբի Բենսոնը) դառնում է հոր սպանության ականատեսը։ Հետագա ծեծկռտուքի ընթացքում Ջորին, փորձելով պաշտպանվել, քարով խփում է մարդասպանի գլխին։ Քաղաքից փախչելիս նա միանում է կովբոյների խմբին, որոնց առաջնորդում էին *Ռոյ Ստարը* և *Ջոկոն*։ Վերջիններս իրենց հովանու ներքո են վերցնում տղային և նրան սովորեցնում են կրակել։ Կովբոյների շնորհիվ լավ նախապատրաստվելով՝ Ջորին կարողանում է դիմակայել չարին ցանկացած իրավիճակում։ Տեխաս գնալուց հետո Ջորին սիրահարվում է Ռոյի սիրունատես դստերը։

## Դերերում
* Ջոն Մառլի− *Ռոյ Ստար*
* Բիլի Ջո Թոմաս − *Ջոկո*
* Ռոբի Բենսոն − *Ջորի Վոլդեն*
* Կլաուդիո Բրուք − *Էտան Վոլդեն*
* Պատրիցիա Ասպիլագա − *Կարմելիտա Ստար*
* Բրեդ Դեքստեր − *Ջեք*

## Ծանոթագրություններ

## Արտաքին հղումներ
*  
*  

Կատեգորիա:1970-ականների անգլերեն ֆիլմեր
Կատեգորիա:1973 ֆիլմեր
Կատեգորիա:Ամերիկյան վեստերն ֆիլմեր
Կատեգորիա:Ամերիկյան ֆիլմեր հասունացման տարիքի մասին
Կատեգորիա:1970-ականների ամերիկյան ֆիլմեր
Իզաբելլա Պորտուգալացի (Կաստիլիայի թագուհի)

**Իզաբելլա Պորտուգալացի** (իսպաներեն և պորտուգալերեն *Isabel*, ), եղել է Կաստիլիայի և Լեոնի թագուհի։

Նա Կաստիլիայի թագավոր Խուան II-ի երկրորդ կինն է և Կաստիլիայի իշխող թագուհի Իզաբելլա I-ի մայրը։

Նա ծնվել է Ավիսների տոհմում, որը իշխում էր Պորտուգալիայում 1385 թվականից։ Նրա հայրը եղել է Պորտուգալիայի արքայազն Խուանը, ով Պորտուգալիայի թագավոր Խուան I-ի որդին էր, իսկ նրա մայրը Իզաբելլա Բրագանսացին էր, ով ուներ նույն արքայական արյունը և Բրագանսայի դուքսի աղջիկն էր, ով նույն Խուան I-ի ոչ օրինական որդին էր։ Այսպիսով Իզաբելլա Բրագանսացին իր ամուսնու զարմուհին էր։ Իզաբելլայի հայրը շատ կարևոր պաշտոններ էր վարել արքունիքում և եղել է շատ ազդեցիկ մարդ։

## Ամուսնություն
Իզաբելլան եղել է Կաստիլիայի թագավոր Խուան II-ի երկրորդ կինը։ Նրա առաջին կինը եղել է Մարիա Արագոնացին, ով պարգևել է նրան չորս երեխա և միայն մեկը` Հենրի IV-ն է ողջ մնացել։ Հենրին զավակներ չի ունեցել, այդ պատճառով Խուանը որոշել է երկրորդ անգամ ամուսնանալ, որպեսզի ապահովվի ժառանգության հարցը։ Իզաբելլան տարիքով շատ փոքր էր Խուանից, 1447 թվականի հուլիսի 22-ին երբ նրանք ամուսնացան, Խուանը 42 տարեկան էր իսկ Իզաբելլան միայն` 19։

### Վեճ դե Լունայի հետ
Դե Լունան Խուանի ընկերն էր և գլխավոր խորհրդարանը, ով ազդեցություն ուներ թագավորի վրա մինչ ամուսնությունը և սպասում էր, որ ամուսնությունից հետո նույնպես կունենա։ Դե Լունան որոշեց վերահսկել երիտասարդ թագուհուն, անգամ փորձում էր սահմանափակել թագուհու և թագավորի շփումները։ Իզաբելլան հասկացավ այս ամենը և փորձեց համուզել ամուսնուն հրաժարվել դե Լունայից։

Նա ունեցավ փոքր հաջողություն մինչև 1451 թվականը երբ ծնվեց ապագա Կաստիլիայի թագուհի Իզաբելլա I-ը։ Թագուհու հոգեկան վիճակը գնալով վատթարացավ և անգամ նա ցանկանում էր խոսել ցանկացած մարդու հետ բացի իր ամուսնու։ Փորձեր եղան հիստերիայի և աղաչանքի միջոցով ազդել թուլակամ ամուսնու վրա հրաժարվել իր խորհրդականից։ Այս ամենում նա դիմեց ազնվական Ալֆոնսո Պերես դե Վիվերոյին, հույս ունենալով որ դե Լունան կսպանի վերջինիս և առիթ կտա իրեն հեռացնելու դե Լունային։ Դե Լունան սպանեց Պերեսին ինչպես Իզաբելլան պլանավորել էր և Իզաբելլան մահապատժի ենթարկեց նրան։
Իր սիրելիի մահը վշտացրեց ծեր թագավորին, ում առողջությունը գնալով վատթարացավ։ 1453 թվականին Իզաբելլան նվիրեց որդի` Ալֆոնսոյին, որից ինը ամիս անց ծեր թագավորը մահացավ 1454 թվականի հուլիսի 20-ին։ Հենրի IV-ը դարձավ թագավոր։

## Այրիություն
thumb|right|Իզաբելլա պորտուգալացու զինանշանը:
Երբ Հենրին թագադրվեց, նա իր խորթ մորը, ով նրանից երեք տարի փոքր էր, և նրա երկու երեխաներին ուղարկեց Արևալո ամրոց։ Այստեղ թագուհին ապրեց իր երկու երեխաների հետ։ Այրի թագուհին այլևս չամուսնացավ։

Արևալոյում Իզաբելլայի հոգեկան վիճակը գնալով վատթարացավ։

## Ծանոթագրություններ

*Կենսագրություն 
*Page from the Peerage
*Joan's Mad Monarchs Series 

Կատեգորիա:Կաստիլիայի թագուհիներ
Դոնդուրմա

[thumb|right|220 px|Դոնդուրմա վաճառողը [Կիոտոյում]]
**Դոնդուրմա** (), թուրքական խոհանոցի քաղցրավենիք, որը նման է պաղպաղակի։ Պատրաստվում է կաթից, շաքարավազից, սալեպից և պիստակից։ Համարվում է, որ դոնդուրմա առաջին անգամ պատրաստել են Մարաշում, այդ իսկ պատճառով դոնդուրման հաճախ անվանում են «Մարաշի պաղպաղակ»։

Դոնդուրմայի բաղադրության մեջ սալեպի և պիստակի (մաստիկա) առկայությունը որպես խտացնող հավելում, պաղպաղակին հաղորդում է կոշտ և կպչուն տեսք։ Դա է պատճառը, որ դոնդուրման հաճախ ուտում են դանակի և պատառաքաղի միջոցով։ Դոնդուրման հալվում է բավականին ուշ, քան սովորական պաղպաղակը։ Թուրքիայում դոնդուրման վաճառվում է փողոցային սայլակներից։ Դոնդուրման լցնում են սառը հատուկ տարաների մեջ, որտեղ դրանք կարող են մնալ մի քանի օր։  Դոնդուրմայի զանգվածը անընդհատ խառնում են երկար փայտերով։ Վաճառողները հաճախորդներին գրավելու համար հետաքրքիր հնարքներ են կատարում դոնդուրմայով։ Նրանք փայտիկով հեշտությամբ կարող են հանել դոնդուրման և ստեղծեն պատրանք, թե իբր ցանկանում են գցել գետնին։ Քանի որ զանգվածը շատ կպչուն է, այն չի կարող ընկնել գետնին։ Դոնդուրման մատուցվում է նաև աշխարհի տարբեր երկրների թուրքական ռեստորաններում։

2010 թվականի տվյալներով, Թուրքիայում դոնդուրմայի սպառումը կազմում է 2,8 լիտր մեկ անձի հաշվարկով։ Դոնդուրմայի սպառման ծավալների մեծացման հետևանքով Թուրքիայում ավելացավ վայրի օրքիդեայի մշակման ծավալները, ինչպես նաև Թուրքիայի Ազգային մեծ ժողովը ընդունեց որոշում, որն արգելում էր սալեպի արտահանումը արտերկիր։

## Ծանոթագրություններ

## Արտաքին հղումներ

* Ice Cream of Kahramanmaraş 
* [SBS food - Dondurma (Turkish Ice-cream)](http://www.sbs.com.au/food/foodart/152/Dondurma_(Turkish_Ice-cream)) 

Կատեգորիա:Թուրքական խոհանոց
Կատեգորիա:Արևելյան խոհանոց
Կատեգորիա:Թուրքերեն բառեր և արտահայտություններ
Կատեգորիա:Թուրքական հայտնագործություններ
Գոռ Կիրակոսյան

**Գոռ Կարոյի Կիրակոսյան** (), հայ ռեժիսոր, դերասան, մոնտաժող, սցենարիստ, պրոդյուսեր։

## Կենսագրություն
Գոռ Կարոյի Կիրակոսյանը ծնվել է 1981 թվականի մայիսի 27-ին Երևանում։ 11 տարեկանից ապրում է ԱՄՆ-ում։ Ավարտել է Լոս Անջելեսի քաղաքային քոլեջը։ Ուսանող ժամանակ նկարահանել է «Ես ատում եմ Ռոմեոյի և Ջուլիետի պատմությունը» կարճամետրաժ ֆիլմը, իսկ 2006 թվականին նկարահանել է իր առաջին լիամետրաժ «Մեծ պատմություն փոքր քաղաքում» ֆիլմը, որի նկարահանումները տեղի են ունեցել և՛ Հայաստանում, և՛ Լոս Անջելեսում։ Ֆիլմն ստացել է Հայկական կինոյի «Արփա» միջազգային կինոփառատոնի մրցանակ՝ լավագույն սցենար անվանակարգում։

Կիրակոսյանը նաև «Դեմք շոու» հումորային շոուի հեղինակն է, որը հայտնի էր Հայաստանում և Կալիֆորնիայում։

## Ֆիլմագրություն
### Ռեժիսոր

### Սցենարիստ

### Մոնտաժող

### Պրոդյուսեր

### Դերասան

## Ծանոթագրություններ

Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի մոնտաժողներ
Կատեգորիա:Հայ կինոռեժիսորներ
Կատեգորիա:Հայ մոնտաժողներ
Կատեգորիա:Հայ սցենարիստներ
Գարիկ Մաշկարյան

**Գարիկ Սերժիկի Մաշկարյան** (), հայ ռեժիսոր, սցենարիստ։

## Կենսագրություն
Գարիկ Սերժիկի Մաշկարյանը ծնվել է 1966 թվականի մայիսի 28-ին Երևանում։ 1983-1990 թվականներին սովորել է Երևանի պոլիտեխնիկական ինստիտուտում, իսկ 1989-1991 թվականներին՝ Երևանի կամերային թատրոնում։ 1975-1982 թվականներին հաճախել է նաև դաշնամուրի դասերի։

## Ֆիլմագրություն
### Ռեժիսոր

### Սցենարիստ

## Ծանոթագրություններ

Կատեգորիա:Հայ կինոռեժիսորներ
Կատեգորիա:Հայ սցենարիստներ
Աշխարհի երկրների ցանկը ըստ մեկ անձի կողմից սպառվող ալկոհոլի ծավալի

thumb|right|400px|1 անձի կողմից սպառված ալկոհոլի ծավալները (2000—2001 թվականներ)
Ստորև ներկայացված է աշխարհի երկրների ցանկը ըստ մեկ անձին կողմից սպառվող ալկոհոլի ծավալների։
Դասակարգումը կատարելու ժամանակ Առողջապահության համաշխարհային կազմակերպությունը հաշվի է առնում 15 տարի և ավելի մարդկանց կողմից սպառված ալկոհոլի ծավալները։

## [[Տնտեսական համագործակցության և զարգացման կազմակերպություն|ՏՀԶԿ]]-ի տվյալներ

## [[Առողջապահության համաշխարհային կազմակերպություն|ԱՀԿ]]-ի տվյալներ (2010)

## [[Առողջապահության համաշխարհային կազմակերպություն|ԱՀԿ]]-ի տվյալներ (2005)

## Տես նաև
* Ալկոհոլային ըմպելիքներ
* Աշխարհի երկրների ցանկը ըստ մեկ անձին կողմից սպառվող գարեջրի ծավալով
* Գինի արտադրող երկրների ցանկ

## Ծանոթագրություններ

## Արտաքին հղումներ
* Потребление алкоголя в странах мира
* 
* 

Կատեգորիա:Երկրների ցանկեր
Միաուլի հրապարակ

**Միաուլի հրապարակ** (), Հունաստանին պատկանող Սիրոս կղզու վրա գտնվող Էրմուպոլիս քաղաքի կենտրոնական հրապարակը։

Միապուլի հրապարակում է տեղակայված Էրմուպոլիսի տեղական ինքնակառավարման մարմնի նստավայրը, որի առջև դիմաց կառուցված է հույն ծովակալ Անդրեաս Միաոուլիս քարակերտ արձանը։

## Պատմություն
Միաուլի հրապարակի հատակագիծը նախագծվել է բավարացի ճարտարապետ Վիլհելմ ֆոն Վեիլերի կողմից՝ 19-րդ դարի սկզբին։ Այդ տարիներին Էրմուպոլիսը եղել է Հունաստանի կարևոր նավահանգստային քաղաքներից մեկը, որը ունեցել է կարևոր տնտեսական նշանակություն։

Սկզբնական շրջանում Էրմուպոլիսի հրապարակը անվանվել է ի պատիվ նորանկախ Հունաստանի թագավորության երկրորդ արքայի՝ Օտտոյի, ով ունեցել է գերմանական ծագում և եղել է դրածո։ Այն կոչվել է Օտտոյի հրապարակ ():

Միաուլի հրապարակում մշտապես ծածանվում է Հունաստանի Հանրապետության դրոշը։ Կենտրոնական հատվածում վեր է խոյանում Հունաստանի ազգային-ազատագրական պայքարի հերոս Անդրեաս Միաոուլիս քարակերտ արձանը։ Այստեղ է գտնվում նաև Էվրուպոլիսի քաղաքապետարանը որը նախագծված է Էռնեստ Զիլլերի կողմից։ Այստեղ է գտնվում նաև Սիրոս կղզու գլխավոր քաղաքային գրադարանը։

Միաուլի հրապարակի գլխավոր տեսարժանությունն Այոս Նիկոլաոսի մայր տաճարն է։ Այոս Նիկոլաոսի տաճարի շինարարական աշխատանքները սկսվել են 1848 թվականին՝ հույն անվանի ճարտարապետ Գեորգիոս Մետաքսասի նախագծմամբ։

## Տես նաև
* Այոս Նիկոլաոսի մայր տաճար (Էրմուպոլիս)

## Ծանոթագրություններ

Կատեգորիա:Հունաստանի հրապարակներ
Սափոր՝ ծիսական որսի տեսարանով

**Սափոր՝ ծիսական որսի տեսարանով**, սև փայլեցված ուռուցիկ իրանով կարճավիզ սափոր։ Պահպանվում է Հայաստանի պատմության թանգարանում 1919-1 համարի ներքո։

## Պատմություն
Սափորի կետազարդումով և փորագրությամբ հարդարված իրանի վերին մասում ներկայացված է ծիսական թափորի սյուժե։ Երկանիվ կառքի թափքի վրա կանգնած է մարդու ֆիգուր՝ թևերը լայն տարածած, ձեռքում՝ մտրականման մի առարկա։ Կառքին լծված են զույգ ձիեր։ Նրանց առջևում է գտնվում մարդկային մեկ այլ ֆիգուր՝ ձեռքերը վեր մեկնած, հմայական աղոթքի կամ դյութանքի դիրքով։ Նրանից մի փոքր հեռու՝ անոթի պարագծով ընթացող վեց կենդանիների շարքն է։ Շարքի առջևից քայլում է երկար պոչով, սրադունչ և երկարականջ կենդանի՝ հավանաբար շուն, որի հետևից կեցվածքով և տեսքով իրար նման այծեր են և մեկ ուլ։ Այծերն ունեն երկար և կոր եղջյուրներ, վեր տնկած կարճ պոչեր։ Կենդանիների ընթացքին հակառակ կանգնած ուլի գուխը մեկնած է դեպի մոր պարանոցը։

Պատկեր սյուժեն ծիսահմայական է՝ կապված կենդանիների պաշտամունքի, բերրիության և բեղմնավորության հավատալիքների հետ։

## Աղբյուրներ
* Հասմիկ Իսրայելյան, Պաշտամունքն ու հավատալիքները ուշ բրոնզեդարյան Հայաստանում, Ե. 1973
* Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010
* Հայացք բրոնզե դարից, Ալբոմ-կատալոգ, Հայաստանի պատմության թանգարան, 2016, 160 էջ։ A Glance from the Bronze Age. Yerevan, History Museum of Armenia, 2016, 160 pages.

Կատեգորիա:Հայաստանի պատմության թանգարանի նմուշներ
Կատեգորիա:Հնագիտական գտածոներ
Կամուրջ դել Ինդուստրիա

**Կամուրջ դել Ինդուստրիա**, կամուրջ Իտալիայի մայրաքաղաք Հռոմում, որը կապում է վիա դել Պորտո Ֆլուվիալե և վիա Անտոնիո Պաչինոտի փողոցները։ Տեղակայված է Օստիենսե և Պորտուենսե թաղամասերի մոտ։ Հայտնի է նաև Պոնտե դի ֆերրո անունով (երկաթե կամուրջ)։

Կամուրջը կառուցվել է 1862-1863 թվականներին բելգիական ընկերության կողմից, որպեսզի կապի Չիվիտավեկյայի երկաթուղային գիծը Տերմինի երկաթուղային կայարանին։ Բելգիական ընկերությունն ավարտի է հասցնում աշխատանքնԱնգլիայում, ապա կամուրջը մաս-մաս բերվում է Հռոմ, որտեղ և տեղադրվում է։
մինի|ձախից|300px

1911 թվականին Տրաստևերե երկաթուղային կայարանի բացվելուն պես, երկաթգիծը տեղափոխվեց մի քիչ ավելի վեր՝ նոր կառուցված Սան Պաոլոյի կամուրջ։

Քանի որ այն ամբողջովին կառուցված է մետաղից, ունի 3 մետաղյա ձողակառույցներ, իսկ երկարությունը կազմում է 131 մետր։

## Ծանոթագրություններ

## Աղբյուրներ
* 
*
Քվինսլենդի ժամանակակից արվեստի պատկերասրահ

**Քվինսլենդի ժամանակակից արվեստի պատկերասրահ** (, **GOMA**), պատկերասրահ Ավստրալիայի Քվինսլենդ նահանգի Բրիսբեն քաղաքի Հարավային ափ վայրում։ Պատկերասրահը Քվինսլենդի մշակույթի կենտրոնի մի մասն է կազմում։

## Պատմություն
Պատկերասրահը բացվել է 2006 թվականի դեկտեմբերի 2-ին։ Այն Քվինսլենդի պատկերասրահի երկրորդ շենքն է և Ավստրալիայի ամենամեծ մոդեռն ու ժամանակակից պատկերասրահը։ Քվինսլենդի արվեստի պատկերասրահից (QAG) գտնվում է ընդամենը 150 մետր հեռավորության վրա։ Պատկերասրահի շենքում է գտնվում Ավստրալիայի առաջին նպատակային կառուցված ֆիլմադարանը։ Պատկերասրահը տեղակայված է Kurilpa Point-ում՝ Քվինսլենդի արվեստի պատկերասրահի և Քուինսլենդի պետական գրադարանի հարևանությամբ՝ Բրիսբեն գետի և Բրիսբենի կենտրոնական բիզնես թաղամասի դիմաց։ Քվինսլենդի ժամանակակից արվեստի պատկերասրահը զբաղեցնում է 25,000 կմ 2 տարածք, ամենամեծ ցուցասրահի տարածքը կազմում է 1,100 կմ 2: Շենքը նախագծել է Սիդնեյի Architectus ճարտարապետական ընկերությունը։ Առաջին գնումը պատկերասրահը կատարել է 1895 թվականին։

## Ցուցահանդեսներ
thumb|Պատկերասրահի մուտքը «21-րդ դար. արվեստն առաջին տասնամյակում»
Պատկերասրահի կազմակերպած ցուցահանդեսներից են՝
* Ապագա գեղեցկություն. ճապոնական նորաձևության 30 տարիները (նոյեմբերի 1, 2014 - փետրվարի 15, 2015)
* Cai Guo-Qiang. վերադարձ երկիր (նոյեմբերի 23, 2013 - մայիսի 11, 2014)
* Անրի Մատիս. Նկարում ենք կյանքը (դեկտեմբերի 3, 2011 - մարտի 4, 2012)
* Սյուրռեալիզմ. երազանքի պոեզիա (հունիսի 11, - հոկտեմբերի 2, 2011) 
* 21-րդ դար. արվեստն առաջին տասնամյակում (դեկտեմբերի 18, 2010 - ապրիլի 26, 2011)
* Վալենտինո, ռետրոսպեկտիվ. անցյալ/ներկա/ապագա (օգոստոսի 7 - նոյեմբերի 14, 2010) 
* Ռոն Մյուեկ (մայիսի 8 - օգոստոսի 1, 2010)
* Չինական նախագիծ (մարտի 28 - հունիսի 28, 2009)
* Ժամանակակից Ավստրալիա. լավատեսություն (նոյեմբերի 15, 2008 - փետրվարի 22, 2009)
* Պիկասոն և նրա հավաքածուն (հունիսի 9 - սեպտեմբերի 14, 2008)
* Էնդի Ուորհոլ (դեկտեմբերի 8, 2007 - ապրիլի 13, 2008)

### Ժամանակակից արվեստի Ասիա-խաղաղօվկիանոսյան եռամյա ցուցահանդես
Քվինսլենդի արվեստի պատկերասրահի հետ համատեղ ժամանակակից արվեստի պատկերասրահը կազմակերպում է Ասիա-խաղաղօվկիանոսյան եռամյա ցուցահանդեսը՝ պատկերասրահի հիմնադրումից ի վեր (2006)։

* Ժամանակակից արվեստի Ասիա-խաղաղօվկիանոսյան 8-րդ ցուցահանդես (APT8) (նոյեմբեր, 2015 - մայիս, 2016)
* Ժամանակակից արվեստի Ասիա-խաղաղօվկիանոսյան 7-րդ ցուցահանդես (APT7) (դեկտեմբերի 8, 2012 - ապրիլի 14, 2013)
* Ժամանակակից արվեստի Ասիա-խաղաղօվկիանոսյան 6-րդ ցուցահանդես (APT6) (դեկտեմբերի 5, 2009 - ապրիլի 5, 2010)
* Ժամանակակից արվեստի Ասիա-խաղաղօվկիանոսյան 5-րդ ցուցահանդես (APT5) (դեկտեմբերի 2, 2006 - մայիսի 27, 2007)

## Տես նաև
* Քվինսլենդի արվեստի պատկերասրահ

## Ծանոթագրություններ

## Արտաքին հղումներ
* Queensland Art Gallery and Queensland Gallery of Modern Art official website
* Queensland Gallery of Modern Art
* Architecture

Կատեգորիա:Ավստրալիայի պատկերասրահներ
Կատեգորիա:Ժամանակակից արվեստի թանգարաններ
Կատեգորիա:2006 հիմնադրումներ Ավստրալիայում
Կատեգորիա:2006 հիմնադրված թանգարաններ
Կատեգորիա:2006 կառուցումն ավարտված շենքեր և կառույցներ
Արմեն Զուրաբով

**Արմեն Արամի Զուրաբով** (), խորհրդային հայ գրող, սցենարիստ։

## Կենսագրություն
Արմեն Զուրաբովը ծնվել է 1929 թվականին Թիֆլիսում։ 1952 թվականին ավարտել է Թբիլիսիի Երկաթուղային տրանսպորտի պետական ինստիտուտը, 1961 թվականին՝ Մոսկվայի Գորկու անվան գրականության ինստիտուտը, այնուհետև՝ սցենարիստների և ռեժիսորների բարձրագույն դասընթացները։

## Կինոսցենարներ

## Երկեր
* Արմեն Զուրաբով, Ծնունդ, «Արևիկ» հրատարակչություն, 1987։
* Արմեն Զուրաբով, Տաք հոսանք, Երևան, «Հայաստան», 1967, 192 էջ։

## Մրցանակներ
* Միջազգային թատերական փառատոնի մրցանակ, Սոֆիա, 1981

## Ծանոթագրություններ

Կատեգորիա:Հայ գրողներ
Կատեգորիա:Հայ կինոսցենարիստներ
Կատեգորիա:Մաքսիմ Գորկու անվան գրականության ինստիտուտի շրջանավարտներ
Ջիլլիան Մեյ Արմսթրոնգ

**Ջիլլիան Մեյ Արմսթրոնգ** (, ), ավստրալիացի կինոռեժիսոր, սցենարիստ, կինոպրոդյուսեր, գեղարվեստական տնօրեն և դերասանուհի։

## Կենսագրություն
Ջիլլիան Մեյ Արմսթրոնգը ծնվել է 1950 թվականի դեկտեմբերի 18-ին Մելբուրնում (Վիկտորիա,Ավստրալիա) անշարժ գույքի գործակալի և տարրական դասարանների ուսուցչուհու ընտանիքում։

Ջիլլիանը ավարտել է «Vermont High»:

## Կարիերա
1970 թվականին Ջիլլիանը դարձել է Ավստրալիայի առաջին կին-ռեժիսորը, նկարահանելով «Ծերունին և շունը» ֆիլմը, և այժմ նկարահանել է 27 ֆիլմեր։ Նա նաև համարվում է որպես սցենարիստ, պրոդյուսեր, գեղարվեստական տնօրեն և դերասանուհի։

Ջիլլիանը «Australian Film Institute» (1979, 1996), «Brisbane International Film Festival» (1995), «Women in Film Crystal Awards» (1995 և «Australian Directors Guild» (2007, 2010) մրցանակների դափնեկիր է։

## Անձնական կյանք
Ջիլիանն ամուսնացած է Ջոն Պլեֆորի հետ։ Ամուսիններն ունեն 2 աղջիկ՝ Բիլլի Արմսթրոնգ (ծնվել է 1986 թվականին) և երկրորդ աղջիկը, որի անունը հայտնի չէ (ծնվել է 1989 թվականին)։

## Ֆիլմագրություն
### Ռեժիսոր
* 1970 - «Ծերունին և շունը» / Old Man and Dog
* 1984 - «Տիկին Սոֆֆել» / Mrs. Soffel
* 1991 - «Հոգում կրակ է» / Fires Within
* 1992 - «Մեր վերջին օրերը» / The Last Days of Chez Nous
* 1994 - «Փոքրիկ կանայք» / Little Women
* 1997 - «Օսկարը և Լյուսինդան» / Oscar and Lucinda
* 2001 - «Շարլոտա Գրեյ» / Charlotte Gray
* 2007 - «Մահացու համար» / Death Defying Acts

## Ծանոթագրություններ

## Արտաքին հղումներ
* 

Կատեգորիա:Անձինք այբբենական կարգով
Կատեգորիա:Դեկտեմբերի 18 ծնունդներ
Կատեգորիա:1950 ծնունդներ
Կատեգորիա:Կինոռեժիսորներ այբբենական կարգով
Կատեգորիա:Ավստրալիացի դերասանուհիներ
Կատեգորիա:Ավստրալիացի ֆեմինիստ գրողներ
Կատեգորիա:Սցենարիստներ այբբենական կարգով
Կատեգորիա:Ավստրալիացի կինոռեժիսորներ
Կատեգորիա:Ավստրալիացի կինոպրոդյուսերներ
Կատեգորիա:Կին սցենարիստներ
Ժակելինա Սարխոշյան

**Ժակլին Սարխոշյան** (**Ժակելինա Սամվելի Սարխոշյան**, ), բալետի հայ պարուհի։ 1997 թվականից Երևանի Ա. Սպենդիարյանի անվան օպերայի և բալետի ազգային ակադեմիական թատրոնի առաջատար մենապարուհի։ Հայաստանի վաստակավոր արտիստ (2013)։

## Կենսագրություն
Ժակելինա Սամվելի Սարխոշյանը ծնվել է 1975 թվականին Երևանում։ 1993 թվականին ավարտել է Երևանի պարարվեստի ուսումնարանը։ 1991 թվականից աշխատում է [Ալեքսանդր Ծնվել է 1975 թվականի հունվարի 26-ին, [Երևանում։ 1993 թվականին ավարտել է Երևանի պարարվեստի պետական ուսումնարանը։ 1991 թվականից աշխատել է Երևանի Ա.Սպենդիարյանի անվան օպերայի և բալետի ազգային ակադեմիական թատրոնում՝ որպես բալետի պարուհի, 1997 թվականից՝ առաջատար մենապարուհի։

2010-2012 թվականներին եղել է «Պարիր թե կարող ես» հեռուստանախագծի ժյուրիի անդամ։

2012 թվականին բեմադրել է «Երազ» բալետը՝ հանդես գալով իբրև բալետմայստեր և լիբրետոյի հեղինակ։

2013-2016 թվականներին եղել է Բելառուսի Կլիմովիչի քաղաքում անցկացվող «Ոսկե մեղու» միջազգային մանկական ստեղծագործական փառատոնի ժյուրիի անդամ։

2014 թվականից դասավանդում է Համազգային մշակութային միության Լիբանանի մասնաճյուղի «Գայանե» պարարվեստի դպրոցում, որտեղ 2014 թվականին հիմնադրել է բալետի դասարան։ Բեյրութում գործունեության ընթացքում բեմադրել է բազմաթիվ մանկական ներկայացումներ, այդ թվում՝ Չայկովսկու «Շչելկունչիկը», Պրոկոֆևի «Մոխրոտը», «Հազար ու մի գիշերներից» «Ալի Բաբան ու ավազակները», «Կախարդական լամպը» և «Սիդբադի ճամփորդությունը», Հովհաննես Թումանյանի ծննդյան հոբելյանի առիթով «Մի կաթիլ մեղրը», ինչպես նաև հանրահայտ «Մաուգլի» ու «Չիպոլինո» ներկայացումները։

2016 թվականից Լիբանանում ղեկավարում է «Քնար» պարային համույթը։

2016 թվականին հրաժեշտ է տվել մեծ բեմին։

2015 թվականին ամուսնացել է «Բարեկամություն» անսամբլի մենապարող, փորձավար Կարեն Մակինյանի հետ։ Առաջին ամուսնությունից ունի մեկ աղջիկ։

## Բալետային ներկայացումներ
* Նինա՝ Արամ Խաչատրյանի «Դիմակահանդես»
**Ֆրիգիա՝ «Սպարտակ» 
**Գայանե, Նունե՝ «Գայանե»
* Ժիզել՝ Ադոլֆ Ադանի «Ժիզել»
* Կարմեն՝ Ժորժ Բիզեի, Ռ.Ռոդիոն Շչեդրինի «Կարմեն»
* Դեզդեմոնա՝ Հենրի Պյորսելի «Մավրի Պավանա»
* Ա. Պիացցոլլայի «Տանգո»
* Փողոցային պարուհի, Ընկերուհի, Հրեշտակ՝ Լյուդվիգ Մինկուսի «Դոն Կիխոտ», 
* «Պախիտա»՝ Ֆրեդերիկ Շոպենի «Շոպենիանա»
* Մաշա՝ Պյոտր Չայկովսկու «Շելկունչիկ» 
* Ջուլիետ՝ Սերգեյ Պրոկոֆևի «Ռոմեո և Ջուլիետ»
**Պրոկոֆևի «Բախի կրքերը»
2012 թվականին ներկայացրել է «Երազ» բալետը՝ հանդես գալով իբրև բալետմայստեր և լիբրետոյի հեղինակ։

## Հյուրախաղեր
Հյուրախաղերով հանդես է եկել ԱՄՆ-ում, Միացյալ Արաբական Էմիրություններում, Իսպանիայում, Թուրքիայում, Սիրիայում, Եգիպտոսում, Բահրեյնում, Մոնակոյում և ԱՊՀ երկրներում։

## Պարգևներ
* Մովսես Խորենացու մեդալ, 2010
* Հայաստանի վաստակավոր արտիստ, 2013
*  Հայաստանի մշակույթի նախարարության «Ոսկե մեդալ», 2016

## Ծանոթագրություններ

Կատեգորիա:Բալետի արտիստներ
Կատեգորիա:Երևանի պարարվեստի ուսումնարանի շրջանավարտներ
Կատեգորիա:Հայաստանի վաստակավոր արտիստներ
Կատեգորիա:Մովսես Խորենացու մեդալակիրներ
Կատեգորիա:Պարուսույցներ